IRPC จับมือ 2 พันธมิตร ลุยพัฒนาระบบขนส่งน้ำมันทางท่อสู่ “แทปไลน์” สนองนโยบายรัฐฯ
IRPC จับมือ 2 พันธมิตร ลุยพัฒนาระบบขนส่งน้ำมันทางท่อสู่ "แทปไลน์" สนองนโยบายรัฐฯ
IRPC จับมือ 2 พันธมิตร ลุยพัฒนาระบบขนส่งน้ำมันทางท่อสู่ "แทปไลน์" สนองนโยบายรัฐฯ
4 ก.พ. 2563

นายสมเกียรติ เลิศฤทธิ์ภูวดล รองกรรมการผู้จัดการใหญ่ สายกลยุทธ์องค์กร บริษัท ไออาร์พีซี จำกัด (มหาชน) หรือ IRPC  หม่อมหลวง ปีกทอง ทองใหญ่ กรรมการผู้จัดการ บริษัท พีทีที แทงค์ เทอร์มินอล จำกัด และนายลือชัย สุดสาคร กรรมการผู้จัดการ บริษัท ไทย ไปป์ไลน์ เน็ตเวิร์ค จำกัด ร่วมลงนาม บันทึกความเข้าใจสำหรับความร่วมมือในการพัฒนาโครงการระบบขนส่งน้ำมันทางท่อจากโรงกลั่นน้ำมัน IRPC ไปสู่ระบบขนส่งน้ำมันทางท่อของ บริษัท ท่อส่งปิโตรเลียมไทย จำกัด (แทปไลน์)
ทั้งนี้ ระบบการขนส่งน้ำมันนี้รองรับการขนส่งผลิตภัณฑ์น้ำมัน High Speed Diesel ตามมาตรฐาน Euro V และ Jet  A1 โครงการ Ultra Clean Fuel (UCF) จากโรงกลั่นน้ำมัน IRPC ผ่านถังเก็บน้ำมัน และเชื่อมโยงเข้ากับระบบท่อส่งน้ำมันของแทปไลน์ ณ จุดเชื่อมต่อบริเวณนิคมอุตสาหกรรมมาบตาพุด เพื่อกระจายส่งขายให้ผู้ค้าตามจุดต่างๆ ของประเทศ ตอบสนองนโยบายภาครัฐ
โดยมีกำหนดแล้วเสร็จภายในปี 2566 การพัฒนาระบบการขนส่งนี้จะทำให้ IRPC เป็นส่วนหนึ่งของกลุ่มบริษัท ปตท. จำกัด (มหาชน) หรือ PTT ในการตอบสนองความต้องการน้ำมันเชื้อเพลิงภายในประเทศได้อย่างเข้มแข็งยิ่งขึ้น
 